**Mesto Vrútky**

 Predkladacia správa

**Určené: *na zasadnutie Mestského zastupiteľstva vo Vrútkach dňa 11 .9.2018.***

**Názov materiálu : Nákup mulčovacieho zariadenia – prídavného ramena**

**Materiál obsahuje:** - predkladacia správa

 - dôvodová správa

Odbor výstavby a životného prostredia predkladá Mestskému zastupiteľstvu Vrútky návrh na nákup mulčovacieho zariadenia (prídavného ramena) na traktor Zetor Forterra. Zdôvodnenie tohto návrhu je v priloženom materiáli.

***Návrh na rozhodnutie* (uznesenie):**

###### Mestské zastupiteľstvo vo Vrútkach:

1. berie na vedomie predložený materiál
2. súhlasí s obstaraním mulčovacieho zariadenia (ramena) formou verejného obstarania
3. súhlasí s použitím prostriedkov diaľničného fondu na zakúpenie mulčovacieho zariadenia.

Vypracoval : Ing. Viliam Majda, PhD - referát rozvoja mesta.

Predkladá : Ing. Dušan Kramár – vedúci odboru výstavby a životného prostredia.

Vo Vrútkach, 20.8.2018

 ................................................... podpis predkladateľa

**Dôvodová správa:**

**Nákup mulčovacieho ramena – prídavného zariadenia na traktor**

Mesto Vrútky zakúpilo v októbri 2016 traktor Zetor Forterra na výkon zimnej údržby a manipulácie s veľkokapacitnými kontajnermi vlastnými prostriedkami. Obidva projekty bežia v rutinnej prevádzke a pomohli znížiť náklady Mesta.

V súčasnosti sa pre traktor ukazuje ako ďalšia vhodná činnosť jeho používanie na mulčovanie rôznych trávnatých plôch pri cestách a chodníkoch obzvlášť takých, ktoré sú ťažko dostupné a nemajú rovinatý profil.

Preto Odbor výstavby a životného prostredia navrhuje dokúpiť prídavné zariadenie - mulčovacie rameno na traktor. Prieskumom bolo zistené, že ceny tohto zariadenia sa pohybujú od 15 000 do 20 000 €.

Toto zariadenie je možné zakúpiť z fondu vytvoreného pri výstavbe diaľnice. Mesto by využilo tieto účelovo viazané prostriedky na fondom určený účel - údržbu a ošetrovanie verejnej zelene.

Takéto zariadenie by zvýšilo možnosti využitia traktora, odbúralo by nebezpečnú ručnú prácu koscov na rôznych svahovitých terénoch a uvoľnilo by kapacity ďalších zamestnancov a verejno-prospešných pracovníkov na iné činnosti pri zabezpečovaní verejnej čistoty Mesta.

Návratnosť zariadenia možno odvodiť od úspory práce koscov a ostatných zamestnancov.

Traktor kosí porovnateľnú plochu cca 8-krát rýchlejšie než kosec. Uvoľnený zamestnanec bude kosiť len tam, kde sa traktor s mulčovačom ani traktorová kosačka nedostane.

Ďalšia úspora je v odstránení práce pri hrabaní, kôpkovaní a odvoze trávy. To znamená úsporu jedného hrabača počas ôsmich dní a odstránenie osem jázd vozidla.

V rámci jedného cyklu kosenia kosíme nebezpečné terény priemerne 13 dní. Nahradenie kosca, hrabača a vozidla mulčovacím zariadením zníži náklady nasledovne:

Priemerná denná celková cena práce kosca je 41,25 €. 13 dní x 41,25 = 532,25 €

Priemerná denná celková cena práce hrabača- 36,67 €. 13 dní x 36,67 = 476,71 €

Náklady na odvoz pokosenej trávy . priemerný denný prebeh 30 km x 13 dní = 390,00 €

Spolu: 1 398,96 €

kosíme 4x ročne 1 398,96 x 4 = **5 595,84 €**

VPP sú odmeňovaní ÚPSVaR, preto nie sú zahrnutí do výpočtu nákladov. Títo budú využití na iné práce potrebné pri čistení mesta. Ďalším faktorom na ktorý treba reagovať je skutočnosť, že vzhľadom k rastu zamestnanosti je k dispozícii každý rok menej VPP pracovníkov na čistenie mesta.

Návratnosť takého zariadenia je cca 3 roky, ale podstatný dopad je v prínose pre čistotu mesta, ktorú budú môcť uvoľnení zamestnanci a VPP zabezpečovať vo vybraných častiach mesta intenzívnejšie.